વરિષ્ઠ નેતા અને પૂર્વ ફાઈનાન્શિયલ મંત્રી યશવંત સિંહાએ શનિવારે ભાજપને છોડવાની જાહેરાત કરી હતી. તેણે કેન્દ્રની નરેન્દ્ર મોદી સરકાર પર લોકતંત્ર અને સંવિધાનની હત્યા કરવાની કોશિશનો આરોપ પણ લગાવ્યો હતો. યશવંત સિંહાએ પાર્ટી છોડતા કહ્યું હતું કે, તેમણે 2014માં જ પાર્ટીમાંથી ચૂંટણી ન લડવાનો નિર્ણય કર્યો હતો. આ સાથે જ મેં જાહેરાત કરી હતી કે હું 2014માં જ સક્રિય રાજનીતિથી સંન્યાસ લઈશ. જોકે, આ વાતનો અર્થ એવો ન નીકાળવામાં આવે કે મારા હ્રદયની ધડકનો બંધ થઇ ચૂકી છે. મારૂ દિલ હજુ પણ ધડકે છે. હું છેલ્લા શ્વાસ સુધી લોકતંત્રને બચાવવાની લડાઈ લડતો રહીશ.